Държавен вестник, бр. 23, 2021 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  23
изпратил стоките обратно на продавача преди 
изтичането на 14-дневния срок. Всички разходи 
за връщане на стоките, в т.ч. експедиране на 
стоките, са за сметка на продавача.
(4) Продавачът възстановява на потре-
бителя заплатената цена за стоките след 
тяхното получаване или при представяне на 
доказателство от потребителя за тяхното из-
пращане на продавача. Продавачът е длъжен 
да възстанови получените суми, като използва 
същото платежно средство, използвано от 
потребителя при първоначалната трансакция, 
освен ако потребителят е изразил изричното 
си съгласие за използване на друго платежно 
средство и при условие че това не е свързано 
с разходи за потребителя.
Чл. 37. (1) Потребителят може да упражни 
правата си по този раздел, както следва:
1. за стоки, различни от стоки, съдържа-
щи цифрови елементи, в срок до две години, 
считано от доставянето на стоката;
2. за стоки, съдържащи цифрови елементи, 
когато договорът за продажба предвижда едно-
кратно предоставяне на цифрово съдържание 
или цифрова услуга, независимо от това дали 
несъответствието се дължи на физическите 
или цифровите елементи на стоката, в срок 
до две години, считано от доставянето на 
стоката и предоставянето на цифровото съдър-
жание или цифровата услуга или в рамките 
на периода от време, посочен в чл. 31, ал. 1 
и 2, без да се възпрепятства прилагането на 
чл. 28, ал. 3, т. 1;
3. за стоки, съдържащи цифрови елемен-
ти, когато договорът за продажба предвижда 
непрекъснато предоставяне на цифрово съ-
държание или цифрова услуга за определен 
период от време, независимо от това дали 
несъответствието се дължи на физическите 
или цифровите елементи на стоката, в срок 
до две години, считано от доставянето на 
стоката и от започването на непрекъснато 
предоставяне на цифровото съдържание или 
цифровата услуга;
4. за стоки, съдържащи цифрови елемен-
ти, когато договорът за продажба предвиж-
да непрекъснато предоставяне на цифрово 
съдържание или цифрова услуга за период, 
по-дълъг от две години, и несъответствието 
се дължи на цифровите елементи на стоката, 
потребителят може да упражни правата си по 
този раздел в рамките на срока на действие 
на договора.
(2) Срокът по ал. 1 спира да тече през вре-
мето, необходимо за извършване на ремонт 
или замяна на стоката.
(3) Упражняването на правото на потреби-
теля по ал. 1 не е обвързано с други срокове за 
предявяване на иск, различни от тези по ал. 1.
Чл. 38. Продавачът, който отговаря за несъ-
ответствие на стоките, дължащо се на действие 
или бездействие, включително на пропуск да 
се предоставят актуализации на стоки, съдър-
жащи цифрови елементи, от страна на лице 
на предходен етап от веригата от търговски 
сделки, има право на иск за обезщетение за 
претърпени вреди срещу лицето или лицата, 
които са причинили несъответствието.
Раздел IV
Търговска гаранция на стоките
Чл. 39. (1) Търговската гаранция обвързва 
този, който я предоставя, съобразно условията, 
посочени в заявлението за предоставяне на 
търговска гаранция или в свързаната с него 
реклама, налична преди или по време на 
сключване на договора.
(2) Когато производител предоставя на 
потребителя търговска гаранция за трайност 
на някои стоки за определен период от време, 
производителят отговаря пряко пред потреби-
теля през целия срок на търговската гаранция 
за трайност на стоките, по отношение на 
ремонта или замяната на стоките, съгласно 
чл. 34. Производителят може да предостави 
на потребителя по-благоприятни условия в 
заявлението за предоставяне на търговска 
гаранция за трайност.
(3) Когато условията, посочени в заявлени-
ето за предоставяне на търговска гаранция, 
са по-малко благоприятни за потребителя в 
сравнение с тези в свързаната с него реклама, 
търговската гаранция е задължителна за ли-
цето, което я предоставя, съгласно условията, 
предвидени в рекламата относно търговската 
гаранция, с изключение на случаите, когато 
преди сключването на договора рекламата 
за търговската гаранция е била коригирана 
по същия начин като този, по който е била 
направена, или по подобен начин.
Чл. 40. (1) Заявлението за предоставяне 
на търговска гаранция се предоставя на пот­
ребителя на траен носител най-късно при 
доставянето на стоките.
(2) Заявлението за предоставяне на търгов-
ска гаранция включва следната информация:
1. ясно посочване, че при несъответствие 
на стоките потребителят има правни сред-
ства за защита срещу продавача, които не са 
свързани с разходи за него, и че търговската 
гаранция не засяга тези средства за защита 
на потребителя;
2. името и адреса на лицето, предоставящо 
търговската гаранция;
3. процедурата, която потребителят трябва 
да спази, за да получи изпълнението на тър-
говската гаранция;
4. посочване на стоките, за които се при-
лага търговската гаранция, и
5. условията на търговската гаранция.
(3) Информацията по ал. 2 трябва да бъде 
ясна, разбираема и лесна за четене. Инфор-
мацията задължително се предоставя на 
български език.